text: প্রকাশিত: ১২:৩৯, ১৩ এপ্রিল ২০২১ আপডেট: ১২:৪১, ১৩ এপ্রিল ২০২১
  ডাক বিভাগের মোবাইল ফাইন্যান্সিয়াল সার্ভিস 'নগদ' এর মাধ্যমে চলতি মাসে উপবৃত্তির টাকা পৌঁছে যাবে। এপ্রিল মাসে শিক্ষার্থীদের জানুয়ারি থেকে মার্চ মাসের উপবৃত্তিসহ ২০২১ সালের শিক্ষা উপকরণ কেনার ভাতা দেওয়া হবে।
  মঙ্গলবার (১৩ এপ্রিল) এ বিষয়ে জানতে চাইলে সরকারের উপবৃত্তি প্রদান প্রকল্পের (তৃতীয় পর্যায়) পরিচালক অতিরিক্ত সচিব ইউসুফ আলী বলেন, জানুয়ারি থেকে শুরু করে মার্চ পর্যন্ত টাকা পাঠানো হয়েছে। এপ্রিলের মধ্যে প্রায় ১ কোটি মায়ের হাতে নগদের মাধ্যমে এ টাকা পৌঁছে যাবে।